
Jordániai és magyar hallgatók életprofiljának összehasonlítása, különös tekintettel a fizikai aktivitásra

Kulcsszavak: egészség, "Jó-létt", OLP
Ebben a tanulmányban a jólléttel kapcsolatos kihívások meghatározására és azok életelégedettséggel való összefüggéseinek vizsgálatára törekedtünk. Összesen 112 jordániai és 178 magyar diák vett részt a felmérésben. Paraméteres és nem paraméteres statisztikai tesztek, valamint megerősítő faktorelemzés segítségével határoztuk meg az optimális életmód profilt. A csoportok közötti különbségek elemzésével az életelégedettség előrejelzőit azonosítottuk. Az eredmények azt mutatták, hogy a jordániai résztvevők minden jólléti dimenzióban magasabb pontszámot értek el, különösen az intellektuális (átlag: 4,05 vs. 3,02) és érzelmi egészség (átlag: 3,95 vs. 3,00) terén, emellett nagyobb társadalmi támogatottsággal és optimizmussal rendelkeztek. Az érzelmi és társas egészség az életelégedettség 83,4%-os mértékű előrejelzője volt. Ez arra utal, hogy a kulturális háttér jelentősen befolyásolja a jóllétet, és kiemeli az egyetemi támogatás fontosságát minden diák számára.



